kardosdrur/scandi-wiki huggingface dataset:
Digipippi

Digipippi er en forening, der arbejder for at få flere unge piger til at arbejde inden for IT-sektoren. Foreningen blev i 2015 stiftet af Eva Fog, der var formand for organisationen indtil 2022. Foreningen arrangerer hovedsageligt en række workshops for piger og deres mødre samt workshops i samarbejde med folkeskoler.   

Foreningen blev i 2018 fremhævet som et "Best Practice" eksempel af EU's ligestillingsinstitut og indgår i Teknologipagtens katalog over projekter, der fremmer kvinders deltagelse i IT-sektoren. 

I 2019 har foreningen udnævnt en række ambassadører, blandt andet Anja Monrad, der er senior Vice President i Dell Central- og Østeuropa, Camilla Ley Valentin der er stifter af Queue-IT og Sahra-Josephine Hjorth, der er medstifter af CanopyLAB.

Referencer

Eksterne henvisninger 
 DigiPippi 

Organisationer fra Danmark
Informationsteknologi
Clarence Anglin

Clarence Anglin (født den 11. maj 1931 i Donalsonville, Georgia, forsvundet siden 11. juni 1962), var en amerikansk bankrøver, der blev indsat i det amerikanske fængsel Alcatraz. Anglin brød ud af fængslet sammen med Frank Lee Morris og sin bror John Anglin den 11. juni 1962 og flygtede fra øen. 

Det antages almindeligvis, at de tre omkom under flugten, men der verserer teorier om, at en eller flere af de tre overlevede. Ifølge en BBC-dokumentar skulle de to brødre have overlevet og skulle nu leve på en farm i Brasilien.

Eksterne henvisninger
BBC den 12 juni

Kriminelle fra USA
Forsvundne personer
Trader Horn (film)

Trader Horn er en amerikansk eventyrfilm fra 1931, instrueret af W.S. Van Dyke. I hovedrollerne ses Harry Carey og Edwina Booth.
Det var den første film, der ikke var en dokumentar, der blev filmet i Afrika.
Manuskriptet blev skrevet af Cyril Hume, John Thomas Neville og Dale Van Every og er baseret på romanen af samme navn af eventyrer Alfred Aloysius Horn
Filmen blev nomineret til en Oscar for bedste film.

Referencer

Eksterne Henvisninger 
 

Amerikanske film fra 1931
Engelsksprogede film
Eventyrfilm fra USA
Actionfilm fra USA
Anne Tjønneland

Anne Tjønneland (født 7. august 1958 i København) er en dansk forskningsleder og professor med speciale i kræftforebyggelse.
Hun har deltaget i et væld af studier og er blandt de mest videnskabeligt citerede forskere i Danmark.

Baggrund 
Tjønneland blev født den 7. august 1958 i København.
Hun voksede op på Engbakkevej i Charlottenlund med en mor der var skolelærer og en far der var ingeniør.
Tjønneland blev student fra Gentofte Statsskole i 1976 og uddannede sig til læge
med en cand.med. fra Københavns Universitet i 1983 og en klinisk basisuddannelse
fra 1983 til 1985.
I 1993 blev hun ph.d. fra Københavns Universitet.

Som medicinstuderende arbejdede hun et par måneder på Gentofte Hospitals leukæmiafdeling.

Karriere 
Efter en ansættelse hos Ferrosan A/S fra 1985 til 1988,
kom Tjønneland til Kræftens Bekæmpelse som videnskabelig assistent frem til 1992.
Herefter blev hun projektleder på Kost, Kræft og Helbred, en dansk befolkningsundersøgelse.
Det er en af de største i Danmark med biobank med materiale fra over 50.000 danskere.

Tjønneland var afdelingsleder og overlæge fra 2001 til 2011.
I 2008 modtog hun den medicinske doktorgrad fra Københavns Universitet,
og i 2010 blev hun adjungeret professor ved universitetet.
Ved Kræftens Bekæmpelses Center for Kræftforskning blev hun i 2011 forskningsleder for enheden Kost, Gener og Miljø og ved universitetet blev hun i 2018 professor.
Imellem 2007 og 2013 var hun leder af det Nordiske Center of Excellence på Fuldkornsforskning HELGA.

Blandt Tjønnelands forskningsresultater fremdrages viden om alkohols øgning af risikoen for brystkræft samt fuldkornskost forebyggende evne for tarmkræft.

Med Anja Olsen udgav Tjønneland bogen Det Gode helbred. Spis sundt og forebyg kræft i 2014, — en kombineret kogebog og bog med viden om hvordan kosten kan forebygge kræft.

Tjønneland fik Feminas kvindepris i 2010 og William Nielsens Fonds hædersgave i 2011.

Bibliografi 
 

Tjønneland er medforfatter på over 1.000 artikler.
Et lille udvalg af hendes førsteforfatterskaber er:

Referencer 

Læger fra Danmark
Wake Up (Eliot-sang)

"Wake Up" er en sang af den belgiske sanger Eliot Vassamillet. Sangen skal repræsentere Belgien i Eurovision Song Contest 2019 i Tel Aviv. Sangen blev udgivet den 28 februar 2019.

Referencer 

Sange fra 2019
Singler fra 2019
Sange fra Eurovision Song Contest 2019
Eurovision Song Contest-sange fra Belgien
Moskéangrebet i Christchurch

Christchurch moské-skyderierne var to på hinanden følgende masseskyderier begået af en enkelt bevæbnet mand, der fandt sted under fredagsbønnen i henholdsvis Al Noor Mosque og Linwood Islamic Center i Christchurch, New Zealand, hvor de startede kl. 13:40 den 15. marts 2019 NZDT (New Zealand Daylight Time, kl. 01:40 dansk tid). Angrebene resulterede i i alt 51 dræbte og 49 sårede. Den 28-årige, australske Brenton Tarrant, blev kort efter arresteret. Han benægtede til at begynde med anklagerne mod sig, men erklærede sig den 26. marts 2020 skyldig i dem alle.

Angrebet var det første masseskyderi i New Zealand siden Raurimu-massakren fra 1997 og det dødeligste i New Zealand siden oprøret i Featherston-krigsfangelejren i 1943, hvor 48 japanske fanger blev dræbt.

Angrebet ved den første moské blev livestreamet på Facebook via. en GoPro.

Referencer 

Terrorhandlinger i New Zealand
Begivenheder i 2019
Couscoussier

En couscoussier er en dampkoger, der traditionelt bruges i berbisk og arabisk madlavning, specielt i Libyen, Tunesien, Algeriet og Marokko. Kogeren bruges, som navnet antyder, først og fremmest til at koge couscous.

Couscoussieren består normalt af to dele, der enten er lavet af keramik (traditionel udgave) eller af metal (stål, aluminium eller kobber). Den nederste del ("barma"), som er den største, indeholder vand eller suppe, der bruges til at producere damp. Den øverste, mindre del ("kesskess") har en perforeret bund og et låg. Heri anbringes couscoussen og hullerne i bunden lader dampen fra den nederste del trænge op gennem grynene. Når couscoussen er færdigdampet, tages denne del af kogeren, og den nederste del kan efterfølgende bruges til at lade resten af retten simre på.

Referencer 

Kogegrej
Propylacetat

Propylacetat, også kendt som propyl ethanoat, er en kemisk forbindelse, der bruges som solvent og et eksempel på en ester. Det er en klar, farveløs væske, der er kendt for sin karakteristiske odeur af pærer. Som følge af dette bliver den ofte brugt i parfumer og som aroma i madvarer.

Stoffet bliver dannet ved en esterificering af eddikesyre og 1-propanol (kendt som kondensationsreaktion) ofte via Fischer–Speier esterificering, med svovlsyre som en katalysator og med and som biprodukt.

Eksterne henvisninger 
NIOSH Pocket Guide to Chemical Hazards
Acetic acid, propyl ester - Toxicity Data
N-Propyl Acetate MSDS

Eddikesyreestere
Aromaer
Fuldkorn

Fuldkorn er hele kerner, der både indeholder frøhvide, kim og klid (skaldele). Mel malet af hele kerner kaldes ofte fuldkornsmel. I Danmark regnes kun hele kerner fra kornarter som hvede, spelt, rug, byg, havre, majs, hirse og ris som fuldkorn, mens solsikkekerner, græskarkerner, sesamfrø, vilde ris, boghvede og quinoa ikke regnes som fuldkorn, men kaldes pseudo-korn. Andre steder medregnes pseudo-korn dog til fuldkorn.

Som del af en generelt sund kost forbindes indtag af fuldkorn med en lavere risiko for flere sygdomme, herunder hjertekar-sygdomme, diabetes type II og visse kræftformer. Fuldkorn er en kilde til kulhydrater, flere næringsstoffer og kostfibre. I Danmark er fuldkorn en del af De officielle Kostråd og den daglige anbefaling i Danmark lyder på mindst 75 gram fuldkorn om dagen, hvilket ca. svarer til 2 dl havregryn og en skive rugbrød.   

Kornproteiner er af lav kvalitet på grund af mangel på essentielle aminosyrer, hovedsageligt lysin. I modsætning hertil har proteinerne fra de såkaldte pseudo-kornprodukter, som vilde ris, boghvede og quinoa en høj næringsværdi.

Hos en mindre del af befolkningen kan glutenproteiner i hvede og beslægtede kornsorter udløse cøliaki, non-cøliakisk glutensensitivitet, glutenataksi og dermatitis herpetiformis (en hudsygdom).

Referencer 

Korn
Hjortdal

Hjortdal er er en landsby med 130 indbyggere  beliggende i Jammerbugten ved sydøstenden af Svinkløv Klitplantage i Hjortdal Sogn, Jammerbugt Kommune, 8 km nordvest for Fjerritslev i det tidligere Vester Han Herred. I Hjortdal ligger et aktivitets- og samværstilbud for voksne mennesker med nedsat fysisk og psykisk funktionsniveau.

Referencer 

 

Byer i Jammerbugt Kommune
Skibhusskoven

Skibhusene Skov eller Skibhusskoven er en kommunal skov på cirka 18 hektar og bestående primært af løvtræer, men der er også enkelte nåletræer. Skoven er beliggende i yderkanten af Skibhuskvarteret i Odense og er omkranset af Ejbygade (O2) samt Sandhusvej. Skoven bliver derfor kaldt Sandhusskoven af mange lokale.

Referencer 

Odenses geografi
Skove i Danmark
Axon Enterprise

Axon (tidligere Air Taser og Taser International) er en amerikansk virksomhed, der udvikler teknologi og fremstiller våben til brug i blandet andet politiet. Et af firmaets produkter er elektrochokvåbnet Taser. Firmaet blev grundlagt i 1993 af brødrene Patrick og Tom Smith.

Referencer

Eksterne henvisninger 
 

Forsvarsvirksomheder fra USA
Etableret i 1993
Marc Møgelbjerg

Marc Kragelund Møgelbjerg er en dansk styrkeløfter, der har vundet flere medaljer, har vundet EM mesterskaberne i bænkpres i Helsingborg, Sverige 2018, og er femdobbelt danmarksmester.

Han blev født på Silkeborg Sygehus d. 30 September 1975. Han er opvokset i Hammel midtjylland, skiftevis ved sine forældre (Mona Linda Kragelund Meineche, Erik Møgelbjerg). Udover sine forældre, har han to yngre halvsøskende ved navn Monica og Thor.
Han blev d. 20 August 2005, gift med sin nuværende hustru Louise Edemann Møgelbjerg, og har sammen med hende to børn, som er henholdsvis fra 7. Juni 2002 (Mathias Edemann Møgelbjerg) og 30. November 2004 (Simone Edemann Møgelbjerg).

Marc begyndte i 1992 på Silkeborg Handelsskole som 17 årig, han startede sin karriere i regnskabs branchen. Han fik sit første rigtige job med fast indtægt i virksomheden Wavin, hvor han havde stillingen som regnskabsassistent. Her var han i to år under uddannelse. Herefter havde han en kort periode på et par måneders tid, hvor han arbejdede som murerarbejdsmand. Det varede dog ikke længe før han blev Autofins handyman. Han tog hånd om alle slags opgaver, men var originalt ansat som lagerchef. Her var han i mere end 20 år indtil han bestemte sig, at han ville prøve noget andet. Han blev derfor, mange år senere murerarbejdsmand igen..

Han har løbende interesseret sig for styrkeløft, og med tiden gjort det til en hobby, han dyrker flere gange om ugen.
Han er træner fast i Bjerringbro i Gudenådalens styrkeløft klub (GSK), hvor han henholdsvis træner selv, men også hjælper andre på vej.

Styrkeløftere fra Danmark
Frie Sjæle

Frie Sjæle (originaltitel A Free Soul) er en amerikansk dramafilm fra 1931, instrueret af Clarence Brown.
Manuskriptet blev skrevet af John Meehan og Becky Gardiner baseret på skuespillet A Free Soul fra 1928 af Willard Mack, der var baseret op romanen af samme navn fra 1927 af Adela Rogers St. Johns.
Filmen havde Norma Shearer, Leslie Howard, Lionel Barrymore og Clark Gable i hovedrollerne.
Barrymore fik en Oscar for bedste mandlige hovedrolle og Shearer blev nomineret til en Oscar for bedste kvindelige hovedrolle. Instruktøren Clarence Brown blev nomineret til en Oscar for bedste instruktør.

Referencer

Eksterne Henvisninger 
 

Amerikanske film fra 1931
Engelsksprogede film
Sort-hvide film fra USA
Dramafilm fra USA
Frederikke Schmidt

Frederikke Antonie Schmidt er en dansk iværksætter. Hun er stifter og kreativ direktør for skotøjsvirksomheden Roccamore, der har særlig fokus på højhælede sko.

Hun er uddannet sko-designer fra designskolen Polimoda i Firenze og har blandt andet arbejdet for Ferragamo, Prada og Icon Shoes.

Frederikke Schmidt startede oprindeligt sit sko-brand via en beskeden Kickstarter-kampagne, men har siden opnået eksplosiv vækst og omsætter i dag for millioner.

Frederikke Schmidt var ambassadør for Global Entrepreneurship Week i 2015 og har været fortaler for at sætte innovation på skoleskemaet.

Fra 2014-2017 var Frederikke Schmidt desuden partner i netværket Ladies First og var i den forbindelse nomineret til IVÆKST's iværksætterpris for Årets Kvindelige Iværksætter i 2014 blandt andet sammen med Alexandra Balshøj.

Referencer 

Direktører fra Danmark
Iværksættere fra Danmark
Modeskabere fra Danmark
Tarzan (flertydig)

Tarzan kan henvise til flere artikler:

 Tarzan – fiktiv person
 Tarzan, Abernes konge – roman af Edgar Rice Burroughs
 Tarzan – amerikansk animationsfilm fra 1999
 Tarzan og Jane: Legenden om Tarzan – amerikansk animationsfilm fra 2001

Andre sider der begynder med Tarzan:

 Tarzan Mama Mia – dansk film fra 1989
Strukturel gruppering

Strukturel gruppering eller strukturel sammenligning (en. Structural alignment) er en metode inden for biokemien/bioteknologien der etablerer homologi mellem polymerstrukturer baseret på deres form og tredimensionale konformation. Det kan være for inddeling af beslægtede proteiner eller RNA-molekyler i familier eller superfamilier. 

Molekylær  strukturel gruppering er et værdifuldt værktøj til klarlægning af funktionelle og evolutionære sammenhænge på det molekylære plan. Med molekylær strukturel gruppering kan konvergent evolution let skelnes fra molekylær evolution.

Proteiner

Proteiner kan have større eller mindre lighed. Hvis to proteiner har stor lighed i deres sekvens af aminosyrer, antager man at de er tæt evolutionært beslægtede. Med større evolutionær afstand falder denne lighed, men selv om sekvensligheden er lav, kan proteiner stadig have samme eller lignende funktion baseret på en overordnet 3D struktur, som for eksempel enzymet thioredoxin fra mennesker og bananfluen Drosophila melanogaster (se billedet) eller lectinerne con A og PNA fra to forskellige planter.

RNA 

Også RNA kan sammenlignes og inddeles evolutionært og funktionelt baseret på en overordnet strukturel sammenligning.

Se også

Henvisninger 

Biokemi
Evolution
University of Western Australia

University of Western Australia (UWA) er et offentligt forskningsuniversitet i den australske stat Western Australia. Universitetets hovedcampus ligger i Perth, der også er statens hovedstad, og derudover er der et sekundært campus i Albany og flere faciliteter andre steder.

UWA blev etableret i 1911 af Parliament of Western Australia, og undervisningen begyndte to år senere. Det er det sjette-ældste universitet i landet, og det var Western Australias eneste universitet indtil Murdoch University blev grundlagt i 1973. Som følge af uddannelsesinstitutionens alder og rygte er UWA blevet klassificeret som et af "sandstone universities", der er en uformel betegnelse, er gives til det ældte universitet i hver stat. Universitetet er medlem af forskellige formelle grupper inklusive Group of Eight og Matariki Network of Universities. I de seneste år er UWA blevet rangeret den nederste halvdele eller lige uden for verdens 100 bedste universiteter alt efter hvilket system der bruges.

Referencer

Eksterne henvisninger 

 Geographic coordinates: 
 The University of Western Australia
 UWA Student Guild

Universiteter i Australien
Perth (Australien)
Etableret i 1911
Skibhusvej

Skibhusvej er en gade i Odense, der går gennem Skibhuskvarteret og strækker sig over ca. 3,5 km fra Thomas B. Thriges Gade i syd og ender blindt i nord i Skibhusene. Undervejs krydser den Ejbygade (O2).

Skibhusvej blev etableret i 1600-tallet, hvor den var bindeled imellem Odense og bygningen Skibhuset, som var ladested for varer. Senere blev området omkring Skibhuset til landsbyen Skibhusene. Vejen blev dengang kaldt Skibhusvejen og var meget ufremkommelig, da den blandt andet gik igennem skove, hvor røvere og stimænd huserede.

Referencer 

Gader i Odense
Stig Guldberg (født i 1953)

Stig Guldberg (født 7. oktober 1953 i Skive) er en dansk forfatter, konsulent og filminstruktør. Han debuterede som instruktør med dokumentarfilmen En gryde til min kone - Designeren Jens Quistgaard, der havde premiere 2010 på ARoS Aarhus Kunstmuseum. I 2018 fulgte De originale, der blev optaget over syv år og har forfatteren og idehistorikeren Lars Morell som den uortodokse hovedkarakter. Filmen vistes på dokumentarfilmfestivalen CPH:DOX samt på TV2 Danmark, Sveriges SVT2 og ARoS Aarhus Kunstmuseum samme år. Den blev nomineret til TV Prisen 2019 i kategorien Bedste Dokumentar og efterfølgende vist ved særforestilling på Nordische Botschaften, Den kgl. danske ambassade i Berlin. På Dublin Independent Film Festival 2019 blev den nomineret i kategorien Best Feature Documentary.                                                                                                                 For sit arbejde med filmen modtog Stig Guldberg i 2018 Leo Kjærgaard Prisen.

Stig Guldberg har sideløbende beskæftiget sig med formidling og udstilling af dansk design, særligt med fokus på formgiveren Jens Quistgaard, som han også har publiceret flere artikler om <ref>"Jens Quistgaard – The Man Who put Danish Modern on America's Tables", i: Modernism Magazine, Spring 2011. Lambertville, NJ, USA, og "Billedhuggeren der satte dansk design på verdenskortet, i: DANSK - Design af Jens Quistgaard, HEART - Herning Museum of Contemporary Art, 2015</ref> samt monografien Jens Quistgaard: The Sculpting Designer på forlaget Phaidon Press i 2023.

Stig Guldberg var ekstern kurator for udstillingerne Jens Quistgaard, Billedhugger og formgiver, Danmarks Nationalbank 2006, og DANSK – designeren Jens Quistgaard, HEART – Herning Museum of Contemporary Art, 2015-2016. Han har desuden bidraget til udstillingerne Børge Mogensen 100 år, Trapholt 2014, Much More Than One Good Chair. Design & Gesellschaft in Dänemark, Nordische Botschaften, Berlin 2017, WYETH the art of timeless design, Exhibition and auction Sotheby’s New York 2017 og Einfach Gut. Design aus Dänemark'', Wilhelm Wagenfeld House, Bremen, 2018-2019. 

Stig Guldberg er student fra Skive Gymnasium 1972. Efter studier i Idéhistorie og Nordisk sprog og litteratur på Aarhus Universitet har han arbejdet med undervisning, ledelse og pædagogisk udvikling i gymnasie- og erhvervsuddannelserne, fra 1987-2004 i Undervisningsministeriet som fagkonsulent for musiske fag, design og dansk. Har i den rolle stået bag adskillige udviklingsprojekter, publikationer og undervisningsfilm.

Fra 1998 til 2014 adjunkt og lektor ved Danmarks Erhvervspædagogiske Læreruddannelse og Professionshøjskolen Metropol (nu Københavns Professionshøjskole), herefter selvstændig.

Eksterne henvisninger

Kilder 

Filminstruktører fra Danmark
Designere fra Danmark
Modtagere af danske hædersbevisninger
Alumni fra Aarhus Universitet
Personer fra Skive
Studenter fra Skive Gymnasium og HF
ComKean

Charly Baasch (født 25. maj 1984) aka. ComKean, er en dansk YouTuber, som er kendt for at optage sig selv spille computerspil og lægge videoerne på YouTube (Lets Plays). Charly uploader hver dag videoer til sin YouTube-kanal i et familievenligt format. Mest kendt for at spille Roblox

Karriere 

Charly blev inspireret til at starte sin egen YouTube-kanal, da han så den engelske YouTuber FrankieOnPCin1080P’s videoer. Han startede selv med at lave videoer i august 2013, og fire år senere sagde han sit job op som politibetjent for at lave YouTube på fuld tid. Pr. Juli 2023 havde hans YouTube-kanal 250 millioner visninger og 195.000 abonnenter.

Musik 

Charly har medvirket i flere musiknumre, herunder to numre, der er blevet udgivet på hans egen kanal; ”Easy Peasy Lemon Squeezy” og ”Det Talt’ Ik’”. Derudover er han featuret i bl.a. nummeret ”Fedt At Være En Noob”, der handler om at tale pænt til hinanden på internettet.

Nomineringer 

I 2018 var Charly nomineret til Årets Gamer ved Guldtuben, men tabte til ”MadsenGaming”.

I 2019 var Charly nomineret til “Årets Gamer på YouTube” til Danish Game Awards, men tabte til "Lasse Vestergaard".

Kritik af gambling med skins 

Charly udtalte har tidligere udtalt kritik af YouTubere og streamere, som promoverer gambling med virtuelle genstande i computerspillet ”Counter Strike: Global Offensive”.

Baggrund 

Charly er opvokset i Herlev, hvor han gik på Rudolf Steinerskolen ”Michael Skolen”. Charly er også uddannet politibetjent.

Uden for YouTube 

I 2017 annoncerede Charly sit første liveshow ”ComKean med Elg På”, der var et show, som han og YouTuberen ”Den Mandige Elg” turnerede landet rundt med i 2018. I 2019 turnerede de med deres andet liveshow ”Tæller/Tæller Ik”.
Deres tredje liveshow “Elgens Revanche” er planlagt til april 2020.

I november 2019 udgav Charly i samarbejde med børnebogsforfatteren Michael Kamp børnebogen “Simbas Farlige Rejse” om Charlys kat, der stikker af og kommer på eventyr i storbyen.

Omtaler i pressen o.l. 

 DR Nyheder ifm. Charly som dommer ved Game Jam, artikel fra d. 22. november 2016.
 Bremen Teater ifm. ”ComKean med Elg På” , hentet d. 16. marts 2019.
 HillerødPosten ifm. Tæller/Tæller Ik’ , artkel fra d. 4. marts 2019.

Referencer 

YouTubere fra Danmark
Erez Tal

Erez Tal (født Erez Ben-Tulila den 27. juli 1961) er en israelsk tv-vært.

Tidelige liv 
Erez Ben-Tulila blev født i Tel Aviv, Israel, af jødiske forældre. Hans far Aharon Ben-Tulila immigrerede fra Algeriet, mens hans mor Edna er født i Israel. Hans familie har ændret deres efternavn til "Tal" (dug på hebraisk), da han var fire år gammel.

Karriere 

I 2008 var han vært på den israelske version af realityshowet, Big Brother, kaldt HaAh HaGadol.

Tal var en af de israelske kommentatorer (sammen med Idit Hershkowitz) for Eurovision Song Contest 2018s finale, som er den første gang landet leverede en TV-kommentator til Eurovision siden Daniel Pe'er i 1993.

Tal skal være vært for hovedbegivenheden af Eurovision Song Contest 2019 i Israel sammen med Bar Refaeli, mens Assi Azar og Lucy Ayoub skal være vært for Green Room.

Referencer 

Jøder fra Israel
Personer fra Tel Aviv
Tv-værter fra Israel
Værter ved Eurovision Song Contest
Bar Refaeli

Bar Refaeli (født 4. juni 1985) er en israelsk supermodel, tv-vært, skuespillerinde og forretningskvinde.

Som tv-vært har Refaeli været vært for X Factor Israel siden 2013 og vil samtidig være vært for Eurovision Song Contest 2019 i Tel Aviv.

Referencer

Eksterne henvisninger 
 

Fotomodeller fra Israel
Skuespillere fra Israel
Tv-værter fra Israel
Værter ved Eurovision Song Contest
Assi Azar

Assi Azar (født 10. juni 1979) er en israelsk tv-vært. Han var medvært for Big Brother Israel med Erez Tal indtil 2015. Azar er medvært for Eurovision Song Contest 2019 i Tel Aviv.

Privatliv 
I 2005 sprang Azar ud som homoseksuel. Kort tid efter begyndte han at lave dokumentarfilmen Mom and Dad: I Have Something to Tell You. Den 11. april 2016 giftede han sig med sin spanske kæreste Albert Escolà i Barcelona.

Azar er en LGBT-aktivist, og i 2009 blev han kåret til blandt de hundre mest indflydelsesrige  homoseksuele personer i verden af Out Magazine.

Referencer 
 

Personer fra Holon
Jøder fra Israel
Tv-værter fra Israel
Værter ved Eurovision Song Contest
Tuesbøl Mølle

Tuesbøl Mølle er en stubmølle fra 1792. Møllen stod først og fremmest på Frøstrup Hovedgårds mark, men efter gårdens udstykning blev den solgt til borgerne i Varde. Herefter blev den flyttet til Tuesbøl tæt ved Brørup i 1866. Den blev i 1931 genopført lidt uden for Den Gamle By på det sted, hvor Aarhus Mølles stubmølle i sin tid stod.

Tuesbøl Mølle blev istandsat i 2005.

Der findes en 1:10 udgave af møllen i Varde Miniby.

Historisk placering  

Stubmøller i Danmark
Den Gamle By
Café Peter à Porta

Café Peter à Porta også Peter a Portas café og konditori var en restaurant startet af schweizeren Peider (Peter) à Porta-Hansen (1822-1896) i 1862 og som lå på hjørnet af Nygade og Gammeltorv i København. Den lå på frem til den nuværende bygning stod klar i 1899 på førstesalen over urtekræmmer Anker Heegaard, hvorefter den flyttede ned i den nye stueetage. Restauranten lukkede 1959 og den kinesiske restaurant "Dahua" åbnede i lokalerne.

Værtshuse og spisesteder i København
Etableret i 1862
Ophørt i 1959
Indre By (København)